**Procedura Pieței Intrazilnice de energie electrică cu respectarea**

**mecanismului de cuplare prin preț a piețelor (PI)**

1. **Introducere**
2. **Introducere și definiții**
3. **Introducere**
4. Procedura pentru piața intrazilnică de energie electrică cu respectarea mecanismului de cuplare prin preț a piețelor („**PI**”) este concepută pentru a stabili orientări pentru organizarea sesiunilor de tranzacționare a energiei electrice în cadrul pieței intrazilnice cu respectarea mecanismului de cuplare prin preț a piețelor, de către Operatorul Pieței de Energie Electrică Desemnat. Obiectivul principal al acestei Proceduri este de a asigura un sistem de tranzacționare fără întreruperi și eficient pentru Participanți. Procedura prezintă condițiile specifice și regulile care guvernează activitățile de tranzacționare, asigurând tranzacții echitabile și transparente.
5. Prezenta Procedură se completează cu Regulile Operaționale emise de BRM pentru funcționarea PI-NC și, respectiv, PI-IDA, care urmează a fi respectate de către Participanți și BRM în îndeplinirea obligațiilor și funcțiilor prevăzute în cadrul prezentei Proceduri.
6. BRM își rezervă dreptul să modifice prezenta Procedură și Regulile Operaționale în condițiile prevăzute în reglementările ANRE.
7. **Domeniul de aplicare**

Prezenta procedură se aplică Participanților înscriși la piața intrazilnică de energie electrică și BRM în calitate de Operator al Pieţei Intrazilnice de Energie Electrică Desemnat.

1. **Definiții**

(1) În prezenta Procedură și în Regulile Operaționale, termenii definiți mai jos vor avea următorul înțeles:

1. Agent de transfer – rolul pe care îl îndeplinește OTS în mecanismul de cuplare prin preţ a pieţelor reflectat prin transferul fizic şi comercial al energiei electrice între două zone de ofertare;
2. ANRE – înseamnă Autoritatea Națională de Reglementare în domeniul Energiei;
3. Convenția de participare – înseamnă Convenția de participare la piețele de energie administrate de Bursa Română de Mărfuri (Romanian Commodities Exchange) S.A., document contractual ce prevede drepturile și obligațiile BRM, pe de o parte, și cele ale Participantului, pe de altă parte, cu privire la participarea pe PI;
4. Interval de tranzacționare/livrare - perioadă de timp pentru care Ordinele sunt corelate pe o anumită Piață. Intervalele de tranzacționare/livrare sunt prevăzute în Regulile Operaționale.
5. Licitație – procesul de tranzacționare de energie electrică împreună cu alocarea implicită de capacitate în cadrul aceleiaşi sesiuni de tranzacționare, conform principiilor Algoritmului;
6. Limită de tranzacționare – înseamnă plafonul valoric aplicabil ordinelor pe care un Participant le poate introduce, calculat conform Procedurii de Clearing;
7. Operatorul Pieței de Energie Electrică Desemnat (OPEED) – entitatea care asigură cadrul organizațional pentru tranzacționarea energiei electrice pe PI, respectiv societatea Bursa Română de Mărfuri (Romanian Commodities Exchange) S.A. („**BRM**”);
8. OTS – Operator de Transport si Sistem (Compania Națională de Transport al Energiei Electrice Transelectrica S.A.);
9. Participant – înseamnă persoană care are dreptul de participare la PI conform prezentei Proceduri;
10. Participant implicit - OTS, in calitate de agent de transfer intre contrapartea centrală a fiecarui OPEED desemnat pentru zona de ofertare România, conform Acordului privind mai mult de un Operator al Pieței de Energie Electrică Desemnat pentru zona de ofertare România, în conformitate cu Articolele 45 și 57 din Regulamentul (UE) 2015/1222 al Comisiei din 24 Iulie 2015 de stabilire a unor linii directoare privind Alocarea Capacităților și Gestionarea Congestiilor;
11. PI-IDA - piața de licitații intrazilnice, respectiv o piață pentru licitații implicite în care ordinele colectate sunt corelate, iar capacitatea interzonală este alocată simultan pentru diferite granițe ale zonelor de ofertare, determinând prețurile de compensare pentru fiecare zonă de ofertare;
12. PI-NC - piață pentru tranzacționarea continuă a produselor orare și a produselor la 15 minute;
13. PRE – parte responsabilă cu echilibrarea;
14. PZU - Piaţa pentru Ziua Următoare de energie electrică cu respectarea mecanismului de cuplare prin preț a piețelor;
15. Procedură de Clearing – procedură emisă de BRM în calitate de Contraparte, care stabilește regulile de garantare și decontare a tranzacțiilor pe PI;
16. Registrul de ordine comun – înseamnă un modul în cadrul sistemului de cuplare continuă a piețelor intrazilnice care colectează toate ordinele corelabile de la OPEED-urile care participă la cuplarea unică a piețelor intrazilnice și care efectuează corelarea continuă a acestor ordine, pentru PI-NC, respectiv produs informatic securizat, administrat de BRM, care stochează informaţiile privind participanţii la PI-IDA şi cu care BRM identifică, primeşte, stochează şi ordonează ofertele de vânzare şi de cumpărare introduse de participanţi pe PI-IDA pe baza regulilor din prezenta Procedură.
17. Sistem de tranzacționare – înseamnă sistemele electronice operate de BRM care permit Participanților tranzacționarea pe PI.
18. **Contraparte și compensare**
19. BRM va îndeplini rolul de contraparte (în continuare „**Contrapartea**”), care va acționa în calitate de contraparte centrală pentru toate Tranzacțiile încheiate în temeiul prezentei Proceduri.
20. Fiecare Participant trebuie să respecte toate cerințele aplicabile ale Procedurii de Clearing, astfel încât să poată participa la decontarea ordonată a contractelor în conformitate cu prevederile Procedurii de Clearing.
21. **Cadrul legal**
22. **Documente care reglementează comportamentul și participarea la PI**
23. **Lista documentelor**
24. Următoarele documente reglementează participarea la PI:

Convenția de Participare;

Prezenta Procedură;

Regulile Operaționale;

Procedura privind conduita de participare la piață.

1. Relația contractuală dintre BRM și Participanți este guvernată de prezenta Procedură și de Regulile Operaționale, care sunt asumate și aplicate prin încheierea Convenției de Participare.
2. Regulile Operaționale prevăd reguli detaliate, inclusiv:

specificațiile produselor și tipurile de Ordine pentru PI;

aspecte operaționale detaliate cu privire la:

corelarea și executarea Ordinelor;

Limite de tranzacționare;

publicarea datelor.

excepții de la tranzacționarea normală;

orice alte aspecte de detaliu pe care BRM le consideră necesare.

1. Regulile Operaționale pot fi elaborate sub forma unui singur document sau a mai multor documente și pot fi modificate la inițiativa BRM, în condițiile legii. Regulile Operaționale fac parte integrantă din prezenta Procedură.
2. **Legea aplicabilă și jurisdicția**
3. Prezenta Procedură, precum și orice litigii care decurg din aceasta sau în legătură cu aceasta vor fi interpretate și guvernate în conformitate cu legislația română.
4. Părțile se supun prin prezenta jurisdicției instanțelor din România pentru toate litigiile care decurg din sau în legătură cu această Procedură.
5. **Prioritate**
6. În cazul unei discrepanțe între o prevedere prevăzută în Convenția de Participare, prezenta Procedură și/sau Regulile Operaționale, această discrepanță va fi soluționată în conformitate cu următoarea ordine de prioritate:

prezenta Procedură;

Regulile Operaționale; și

Convenția de Participare.

1. **Obligațiile părților**
2. **Obligații generale**
3. Fiecare Participant și BRM vor respecta documentele prevăzute la capitolul II art. 1.3.
4. Fără a aduce atingere caracterului general al alin. (1) de mai sus, niciun Participant nu va împiedica, direct sau indirect, pe cont propriu sau împreună cu orice altă Participant sau persoană, buna funcționare a PI în conformitate cu prezenta Procedură și/sau Regulile Operaționale.
5. Fără a aduce atingere oricărei alte prevederi prevăzute în Convenția de Participare, prezenta Procedură și/sau Regulile Operaționale, fiecare Participant:

își îndeplinește toate drepturile și obligațiile care îi revin în temeiul prezentei Proceduri cu gradul de atenție și la standardele așteptate de la un profesionist și în conformitate cu practicile prudente ale unui profesionist acționând pe o piață de energie;

trebuie să asigure permanent respectarea / menținerea autorizațiilor și licențelor necesare participării la PI, în conformitate cu prezentele Proceduri;

achită toate plățile care decurg din prezenta Procedură, din Regulile Operaționale și din Procedura de Clearing, la scadență;

se va asigura că orice informații sau date pe care trebuie să le transmită către BRM sau către orice altă persoană, sau să le păstreze, așa cum este necesar în virtutea calității Participant, vor fi adevărate, valabile, corecte, complete și exacte în momentul în care sunt furnizate și, dacă este cazul, va informa BRM în timp util cu privire la orice erori, greșeli sau omisiuni și corecții sau actualizări ale oricăror informații sau date pe care le-a transmis către BRM sau către orice altă persoană în temeiul prezentei Proceduri sau al Regulilor Operaționale;

se va asigura că orice informație sau date pe care trebuie să le transmită către BRM sau către orice altă persoană în virtutea calității de Participant vor fi transmise în timp util pentru a permite BRM sau altei persoane să își îndeplinească obligațiile și funcțiile care decurg din prezenta Procedură sau dintr-o cerință de raportare reglementată; și

cooperează cu BRM și îi acordă toată asistența rezonabilă, la cerere, în scopul îndeplinirii de către BRM a funcțiilor și obligațiilor care îi revin în temeiul prezentei Proceduri, a Regulilor Operaționale sau al unei cerințe de raportare reglementate.

1. BRM nu va face discriminări nejustificate între Participanți în exercitarea drepturilor și competențelor sale și în îndeplinirea funcțiilor și obligațiilor sale.
2. În cazul unor situații / evenimente neprevăzute, BRM poate emite orice instrucțiuni sau poate lua orice decizii sau măsuri pe care le consideră în mod rezonabil adecvate pentru a asigura desfășurarea ordonată a tranzacțiilor pe PI și decontarea oricăror Tranzacții încheiate. Aceste instrucțiuni, decizii și măsuri sunt obligatorii pentru toți Participanții, care trebuie să le respecte.
3. În cazul în care BRM este obligată să colecteze și/sau să transmită orice informații sau date, sau să raporteze orice comportament sau orice chestiune, referitoare la PI sau la funcționarea acestora către ANRE sau către o altă autoritate competentă în conformitate cu orice lege aplicabilă („**Cerință de raportare**”), atunci fiecare Participant:

va furniza informațiile, datele și rapoartele pe care BRM le solicită în mod rezonabil Participantului în conformitate cu termenele solicitate pentru a permite BRM să respecte sau să îndeplinească cerința de raportare;

va coopera cu BRM și va lua măsurile pe care BRM le solicită în mod justificat pentru a permite BRM să respecte sau să îndeplinească cerința de raportare; și

consimte ca BRM să furnizeze informații, date sau rapoarte autorităților de reglementare sau unei alte autorități competente în conformitate cu cerința de raportare.

1. **Taxe de participare**
2. BRM percepe, iar Participanții admiși trebuie să plătească către BRM, taxele stabilite de BRM pentru participarea la PI.
3. Taxele vor fi publicate pe site-ul BRM.
4. **Obligațiile de confidențialitate**
5. BRM și fiecare Participant vor respecta confidenţialitatea informaţiilor cu privire la ofertele şi tranzacţiile pe PI, cu excepţia acelor situaţii când, în baza unei olbigații legale se solicită dezvăluirea de informaţii sau a obligațiilor de publicare de către BRM de date agregate cu privire la participanți activi, oferte și prețuri.
6. **Admiterea Participanților**
7. **Cerințe pentru dobândirea calității de Participant**
8. Calitatea de Participant poate fi deținută de următoarele categorii de persoane:
9. Furnizor sau trader de energie electrică licențiat de ANRE sau recunoscut de ANRE în baza prevederilor ordinului nr. 91/2015
10. OTS;
11. Operator de distribuție de energie electrică;
12. Producător de energie electrică;
13. Titularul licenței pentru activitatea de agregare;
14. Titular de licență al activității de exploatare comercială a instalațiilor de stocare a energiei;
15. Clienți finali cu putere aprobată > 500 kW;
16. Persoană fizică sau juridică care poate desfăşura activităţi în sectorul energiei electrice fără a deţine o licenţă acordată de ANRE, în condițiile prevăzute Legea 123/2012 energiei electrice şi a gazelor naturale, cu modificările și completările ulterioare.
17. Pentru a deține calitatea de Participant, orice persoană trebuie să prezinte documentele de mai jos, după caz:
18. Dovada apartenenței la una dintre categoriile de la alin. 1 de mai sus;
19. Cod ACER;
20. Dovada înscrierii ca PRE, în conformitate cu Ordinul ANRE nr. 127/2021, cu modificările și completările ulterioare;
21. Acord de raportare REMIT;
22. Extras Registrul Comerțului și Cod TVA;
23. Pentru Agregator– lista participanților agregați;
24. Pentru Clienți finali cu putere aprobată > 500 kW – avizul tehnic de racordare sau certificatul tehnic de racordare, după caz, care demonstrează puterea aprobată;
25. Convenția de Participare semnată.
26. Pentru îndeplinirea funcţiei de Agent de transfer, OTS se înscrie ca Participant implicit la PI. În calitate de Participant implicit, OTS nu poate introduce oferte pe PI .
27. Operatorii de distribuție pot deveni participanţi la PI şi pot participa la PI numai în scopul îndeplinirii funcţiilor lor prevăzute expres în lege și nu au dreptul să tranzacţioneze pe PI în scop exclusiv comercial.
28. În cazul participării agregate, agregatorul/reprezentantul desemnat al agregării este Participantul care tranzacţionează energia electrică şi căruia îi revin integral toate responsabilităţile şi drepturile prevăzute în Convenţia de Participare, în temeiul prezentei Proceduri sau al Regulilor Operaționale.
29. În vederea dobândirii calității de Participant, persoana care îndeplinește condițiile de la alin. 1 și 2 de mai sus trebuie să semneze Convenția de Participare, cel puțin cu privire la participarea la PI.
30. **Menținerea calității de Participant**
31. Menținerea calității de Participant presupune respectarea obligațiilor prevăzute în Convenția de Participare, prezenta Procedură și/sau Regulile Operaționale.
32. Nerespectarea obligațiilor prevăzute în Convenția de Participare, prezenta Procedură și/sau Regulile Operaționale se sancționează conform dispozițiilor Procedurii privind conduita de participare la piață.
33. **Contracte, produse și segmente de piață**
34. **Scopul prezentului capitol**
35. Prezentul capitol descrie conceptele utilizate pe PI.
36. Conceptele și descrierile din prezentul capitol fac obiectul excepțiilor prevăzute în prezenta Procedură sau în Regulile Operaționale.
37. Dispozițiile detaliate cu privire la conceptele utilizate pe PI sunt prevăzute în Regulile Operaționale.
38. **Concepte**
39. **Produsele**
40. Un Produs este reprezentat de obiectul definit conform specificațiilor emise de către BRM, pentru care un Participant poate să transmită Ordine de vânzare și/sau cumpărare de energie electrică pe PI.
41. Specificațiile Produselor sunt enumerate în Anexa 1 la Regulile Operaționale.
42. **Ordinele**
43. **Dispoziții aplicabile PI-NC**
44. Un Ordin reprezintă o ofertă individuală cu privire la un Produs disponibil în Piață, de a vinde sau de a cumpăra energie electrică, în legătură cu o perioadă de timp, un volum și un preț specificat, în conformitate cu specificațiile pentru Produsul în cauză.
45. Sistemul de tranzacționare colectează Ordinele în Registrul de ordine comun pentru PI în timpul Intervalului de tranzacționare relevant.
46. Ordinele introduse în Registrul de ordine comun sunt supuse execuției imediate, ștergerii instantanee sau luării în considerare în Registrul de ordine comun. Totodată, anumite tipuri de Ordine pot fi executate parțial. Ca urmare a executării parțiale, Ordinele sunt șterse sau reintroduse în Registrul de ordine comun pentru porțiunea neexecutată, în functie de condiția de executie a repectivului Ordin. Toate Ordinele din Registrul de ordine comun vor fi luate în considerare în procesul de corelare.
47. **Dispoziții aplicabile PI-IDA**
48. Ordinele de pe PI-IDA sunt transmise utilizând formularul de ordine standard al BRM și sunt transmise BRM prin intermediul Sistemului de tranzacționare.
49. Procesul de calcul prin care se realizează corelarea Ordinelor este descris în prezentarea publică a algoritmului PCR Market Coupling Euphemia.
50. **Dispoziții comune aplicabile PI-NC și PI-IDA**
51. Ordinele transmise către BRM de către Participanții la PI-NC trebuie să respecte toate cerințele aplicabile din Regulile Operaționale și să includă cel puțin următoarele informații:
52. identitatea Participantului;
53. tipul de Produs;
54. identificarea ca ofertă de vânzare sau ca ofertă de cumpărare;
55. ziua de tranzacționare la care se aplică Ordinul;
56. intervalul (intervalele) de livrare la care se aplică Ordinul;
57. prețul la care poate fi executat Ordinul;
58. cantitatea din Ordin;
59. informațiile specifice necesare pentru tipul de Produs la care se referă Ordinul;
60. condițiile de execuție a Ordinului;
61. durata Ordinului.
62. Participanții sunt responsabili pentru a se asigura că Ordinele pe care le transmit sunt corecte și reflectă intențiile lor comerciale. În acest context BRM:
	* + - 1. nu are nicio obligație de a investiga sau clarifica situația cu orice Participant care nu reușește să transmită un Ordin sau alte informații impuse prin prezenta Procedură și Regulile Operaționale; și
				2. nu își asumă nicio răspundere în ceea ce privește orice:
		1. problemă ce împiedică introducerea unui Ordin; sau
		2. situație în care Ordinul sau alte informații transmise în temeiul prezentei Proceduri sau al Regulilor Operaționale care conțin erori sau date defectuoase sau incorecte, sau care nu reflectă intențiile Participantului care le transmite.
63. **Contractele**
64. Execuția unei Tranzacții de catre un Participant implică notificarea automată către Contraparte și creează un Contract de vânzare sau de cumpărare de energie electrică între fiecare dintre Participanții care au transmis un Ordin ce a fost corelat și Contraparte, care se interpune ca cumpărător pentru vânzător, respectiv ca vânzător pentru cumpărător între părțile Tranzacției.
65. Un contract de vânzare sau de cumpărare de energie electrică este un angajament ferm și irevocabil în ceea ce privește o anumită cantitate și un Interval de tranzacționare/livrare:
66. în cazul unui contract de achiziție de energie electrică, pentru ca cumpărătorul să preia livrarea energiei electrice și să deconteze contractul la prețul specificat;

și

1. în cazul unui contract de vânzare de energie electrică, pentru ca vânzătorul să livreze energia electrică și să deconteze contractul la prețul specificat.

cu obligațiile de preluare/livrare îndeplinite prin nominalizarea fizică de către Contraparte în calitate de PRE, respectiv completată cu obligațiile de decontare îndeplinite conform Procedurii de Clearing.

1. **Zona de ofertare**
2. Participanții pot introduce oferte pentru zona de ofertare România.

BRM, prin acordurile contractuale încheiate, permite tranzacționarea pe PI în regim cuplat, cu excepția situațiilor prevăzute în Capitolul VI art. 3.

1. **Segmente de piață**
2. PI constă în două segmente, respectiv PI-NC și PI-IDA, pe care Participanții pot tranzacționa alternativ. PI-NC este o piață pentru tranzacționarea continuă a produselor orare și a produselor la 15 minute. PI-IDA este o piață a produselor de 15 minute pentru licitații implicite în care ordinele colectate sunt puse în corespondență, iar capacitatea interzonală este alocată simultan pentru diferite granițe ale zonelor de ofertare, determinând prețurile pentru fiecare zonă de ofertare.

.

1. Procedurile de tranzacționare pentru PI-NC și PI-IDA sunt descrise în Regulile Operaționale.
2. **TRANZACȚIONARE**
3. **Scopul prezentului capitol**
4. Prezentul capitol stabilește:
	* + - 1. Principiile care se aplică tranzacționării pe PI;
				2. excepții de la tranzacționarea normală; și
				3. cerințele generale ale Participanților pentru tranzacționare.
5. Dispozițiile detaliate privind tranzacționarea sunt prevăzute în Regulile Operaționale.
6. **Principii aplicabile tranzacționării**
7. **Modul în care au loc Tranzacțiile și tranzacționarea**
8. Tranzacționarea pe PI implică corelarea Ordinelor de cumpărare și vânzare transmise de Participanți.
9. O Tranzacție are loc pe o Piață atunci când un Ordin este corelat în conformitate cu dispozițiile Regulilor Operaționale.
10. **Registrul de ordine**
11. Registrul de ordine este organizat ca o listă electronică de Ordine de cumpărare și vânzare. Registrul de Ordine este pus la dispoziție de BRM pentru fiecare Produs disponibil la tranzacționare, respectiv interval de livrare.
12. Registrul de Ordine se deschide și se închide la data și ora stabilite în conformitate cu Regulile Operaționale. În perioada în care un Registru de Ordine este deschis, Participanții pot transmite Ordine într-un anumit Interval de tranzacționare/livrare, în conformitate cu dispozițiile Regulilor Operaționale.
13. Ordinele transmise în Registrul de ordine și Tranzacțiile sunt anonime.
14. **Procesele de corelare și post-corelare**
15. Atunci când se efectuează procesele prevăzute în prezenta secțiune 2.3, BRM trebuie să se asigure că:
	* + - 1. aplică regulile descrise în Regulile Operaționale;
				2. nu discriminează în mod nejustificat între Participanți;
				3. prețurile tranzacțiilor sunt vizibile în sistemul de tranzacționare.
16. BRM publică datele de piață în conformitate cu prevederile Anexei 2 a Regulilor Operaționale.
17. **Notificarea de informații privind tranzacțiile către Contraparte**
18. Contrapartea preia automat informațiile referitoare la fiecare Tranzacție, inclusiv:
	* + - 1. identitatea Participantului care a inițiat Ordinul în Sistemul de tranzacționare al BRM;
				2. preț;
				3. cantitate;
				4. sensul, respectiv cumpărare sau vânzare;
				5. Intervalul de tranzacționare/livrare relevant.
				6. PRE de care aparține Participantul.
19. În urma notificării tranzacției către Contraparte, obligațiile de plată care decurg din contracte sunt reglementate de Procedura de Clearing.
20. **Excepții de la tranzacționarea normală**
21. Fără a aduce atingere prevederilor prezentei Proceduri sau ale Regulilor Operaționale, dacă apar circumstanțe, inclusiv, dar fără a se limita la:
	* + - 1. necesități de mentenață a Sistemului de tranzacționare;
				2. eșecul sau indisponibilitatea sistemelor, proceselor, datelor sau informațiilor;
				3. imposibilitata corelării Ordinelor de cumpărare și vânzare;
				4. decuplarea PI;
				5. încălcarea dispozițiilor prezentei Proceduri sau a Regulilor Operaționale;
				6. eșecul Contrapărții (indiferent de motiv) de a compensa și deconta Contracte; sau
				7. eroare evidentă în transmiterea datelor,

și aceste circumstanțe ar putea:

* + - * 1. afecta în mod semnificativ capacitatea Participanților de a transmite Ordine sau de a transmite sau primi date către sau de la Sistemul de tranzacționare;
				2. împiedica compensarea și decontarea unui Contract;
				3. conduce la rezultate vădit incorecte ale Tranzacțiilor; sau
				4. împiedica, restricționa sau perturba în alt mod buna desfășurare a PI sau amenința integritatea sau funcționarea ordonată și corectă a PI,

atunci BRM poate lua orice măsuri prevăzute la alin. (2) de mai jos.

1. În circumstanțele prevăzute la alin. (1) de mai sus, BRM poate lua una dintre următoarele măsuri pe care le consideră, conform propriei aprecieri rezonabile, adecvate pentru a remedia situația:
	* + - 1. să suspende sau să oprească tranzacționarea în ceea ce privește un Interval de tranzacționare/livrare relevant;
				2. să pună în aplicare proceduri de rezervă în conformitate cu Regulile Operaționale;
				3. să anuleze unul sau mai multe Ordine, Tranzacții sau Licitații; sau
				4. să ia orice altă măsură pe care o consideră în mod rezonabil că va atenua cel mai eficient circumstanțele care apar în temeiul alin. (1) de mai sus.
2. Suspendarea tranzacționării conduce la dezactivarea automată a Ordinelor introduse de Participanți. La reluarea tranzacționării, Participanții vor fi obligați să își reactiveze Ordinele.

**REGULI OPERAȚIONALE APLICABILE PI****-NC**

1. **Introducere**
2. **Dispoziții generale**
3. **Scop și context**
4. Prezentele Reguli Operaționale („**Regulile**”) detaliză modalitățile de tranzacționare pe PI-NC.
5. Aceste Reguli sunt elaborate în temeiul Capitolului I, art. 1.1. (2) din Procedura Pieței Intrazilnice de energie electrică cu respectarea mecanismului de cuplare prin preț a piețelor (PI) („**Procedura Generală**”). Acestea sunt obligatorii pentru BRM și pentru fiecare Participant și sunt aplicabile în conformitate cu Convenția de Participare și cu Procedura Generală.
6. În prezentele Reguli, cuvintele, expresiile, acronimele și abrevierile cu majuscule au înțelesul care le este dat în Procedura Generală, cu excepția cazului în care contextul impune altfel.
7. **Conceptele utilizate în aceste Reguli**
8. **Limite de tranzacționare**
9. Limita de tranzacționare este o valoare monetară până la care un Participant poate tranzacționa pe o anumită perioadă.
10. Limita de tranzacționare pentru fiecare Participant este stabilită (și poate fi actualizată) în conformitate cu prevederile Procedurii de Clearing.
11. Limita de tranzacționare este gestionată în cadrul Sistemului de tranzacționare având în vedere garanțiile depuse de un Participant pentru piețele PI și PZU, respectiv activitatea de tranzacționare de pe aceste piețe cumulat.
12. **Registrul de ordine comun**
13. Sub rezerva prevederilor secțiunii VI.3 din Procedura Generală și a prevederilor prezentelor Reguli:
	* + - 1. Registrul de ordine comun pentru cele 96 de Intervale de livrare de 15 minute zilnice (cu excepţia zilei de trecere de la ora de vară la cea de iarnă, care are 100 de intervale de tranzacţionare de 15 minute, respectiv 25 intervale orare, şi a zilei de trecere de la ora de iarnă la cea de vară, care are 92 de intervale de livrare de 15 minute, respectiv 23 intervale orare).
				2. Începerea tranzacționării pentru o zi de livrare se va deschide la ora 15:00 (CET) în ziua imediat anterioară zilei de livrare. Toate reperele orare sunt exprimate conform fusului orar CET.
				3. Ordinele din Registrul de ordine comun sunt oferte obligatorii și irevocabile de cumpărare sau de vânzare de energie electrică (după caz);
				4. Registrul de ordine comun asigură ca Ordinele active anonime să fie vizibile pentru toți Participanții.
				5. Ordinele transmise vor fi anonimizate și afișate în cadrul Sistemului de tranzacționare BRM, unde Participanții pot transmite Ordinele pentru a fi corelate; și
				6. Pentru a tranzacționa Ordinele pentru PI-NC, volumul, prețul și orice constrângeri specificate ale unui Ordin de vânzare sunt corelate cu volumul, prețul și constrângerile corespunzătoare ale unui Ordin de cumpărare pentru același Interval de tranzacționare.
				7. În momentul în care un Ordin a fost corelat, în scopul de a permite BRM să determine statutul Ordinelor individuale, BRM va converti datele anonime (adică le va de-anonimiza), astfel încât să se poată stabili relația acestora cu Participantul emitent.
14. **Valabilitatea și acceptarea Ordinului**
15. Un Ordin va rămâne în Registrul de ordine comun până când, în conformitate cu Procedura Generală și cu prezentele Reguli:
	* + - 1. Ordinul este anulat sau modificat de către Participantul care l-a emis;
				2. Ordinul este anulat de către BRM;
				3. Ordinul este corelat (sau, dacă nu a fost corelat, a expirat poarta PI-NC).
16. Pentru a evita orice îndoială acceptarea unui ordin în conformitate cu prezentele Reguli în Registrul de ordine comun nu dă naștere unui Contract de cumpărare sau de vânzare de energie electrică.
17. **Prețurile și decontarea**
18. Prețurile specificate în Ordine, Tranzacții și Contracte nu includ nicio taxă (de exemplu, taxa pe valoarea adăugată).
19. Prețurile specificate în Ordine și tranzacționarea se exprimă în moneda europeană (Euro), iar decontarea de către Contraparte se realizează în lei.
20. **REGULI GENERALE PRIVIND TRANZACȚIONAREA**
21. **Stabilirea limitelor de tranzacționare**
22. Contrapartea va determina în fiecare zi de tranzacționare Limita de tranzacționare pentru Participant combinată pentru PZU și PI.
23. Un Participant nu poate transmite un Ordin care, prin el însuși sau în combinație cu alte Ordine deja transmise de Participant pentru respectiva zi de tranzacționare pe PZU și/sau PI, ar putea conduce Participantul la depășirea Limitei sale de tranzacționare.
24. BRM va respinge orice Ordin transmis de către un Participant care ar putea conduce la depășirea de către acel Participant a Limitei de tranzacționare.
25. **Transmiterea Ordinelor**
26. Participanții vor transmite Ordinele prin intermediul unei interfețe electronice către Sistemul de Tranzacționare, conținutul și formatul acestora urmând să fie în conformitate cu orice specificații sau modele furnizate de BRM periodic.
27. BRM va confirma fiecărui Participant prin intermediul Sistemului de tranzacționare primirea unui Ordin transmis de către Participantul care respectă cerințele Procedurii Generale și ale prezentelor Reguli.
28. Fiecare Participant este responsabil pentru asigurarea acurateței ordinelor sale, așa cum sunt introduse în Registrul de ordine comun.
29. BRM va avea dreptul să respingă Ordinele care nu sunt conforme cu cerințele Procedurii Generale sau ale prezentelor Reguli.
30. **ASPECTE OPERAȚIONALE PI****-NC**
31. **Modalitatea de tranzacționare**
32. PI este o piață pentru tranzacționarea continuă a Produselor în timpul Zilei de tranzacționare, în care Tranzacțiile sunt corelate automat atunci când ordinele care îndeplinesc condițiile de corelare sunt înregistrate în Sistemele de tranzacționare.
33. Tranzacționarea se realizează în cadrul Registrului de ordine comun în condițiile în care există pe granița cu România capacitate disponibilă de transport pe interconexiuni sau valoarea acestei capacități este zero; în situația în care valoarea acestei capacității de transport disponibile este zero, ofertele care se corelează aparțin aceleiași zone de ofertare.
34. Tranzacționarea se realizează de îndată ce se respectă condiția de corelare, respectiv:

- prețul ofertei de cumpărare este cel puțin egal cu prețul ofertei de vânzare, respectiv

- prețul ofertei de vânzare este cel mult egal cu prețul ofertei de cumpărare.

1. Tranzacțiile pot fi înregistrate cu până la 60 de minute înainte de livrare.
2. Produsele care pot fi tranzacționate pe PI-NC și Intervalele de tranzacționare aplicabile acestora sunt enumerate în Anexa 1 la prezentele Reguli.
3. **Tipuri de Ordine**
4. Ordinele pot fi numai de tipurile permise de specificațiile produselor din Anexa 1 și trebuie să se refere la un anumit Produs, cu limita de Preț exprimată în Euro și limita de volum maxim care urmează să fie cumpărat sau vândut exprimată în MWh.
5. Ordinele sunt clasificate în funcție de sens (vânzare/cumpărare) în ordinea prețului cel mai bun, respectiv de la prețul cel mai mare la prețul cel mai mic pentru Ordinele de cumpărare, și de la prețul cel mai mic la prețul cel mai mare pentru Ordinele de vânzare. Ordinele cu preț egal sunt prioritizate în funcție de marca de timp. Pentru ca Ordinele să fie corelate, acestea trebuie să se refere la același Produs.
6. Ordinele de tip bloc care nu pot fi corelate pot fi ocolite de ordinele de rang inferior ca preț, respectiv marcă de timp care pot fi corelate.
7. **Transmiterea și corelarea Ordinelor**
8. Ordinele se transmit către BRM prin intermediul Sistemului de tranzacționare. Tranzacțiile sunt realizate automat de îndată ce Ordinele care îndeplinesc condițiile de corelare sunt înregistrate în Registrul de ordine comun și sunt înregistrate automat și obligatoriu pentru decontare.
9. Atunci când un Ordin este corelat rezultând într-o Tranzacție, cantitatea respectivului Ordin este redusă cu cantitatea aferentă Tranzacției, în conformitate cu regulile de execuție prevăzute pentru fiecare tip de Ordin.
10. Modificările sau anulările unui Ordin de către Participantul emitent intră în vigoare atunci când sunt înregistrate în Registrul de ordine comun, cu condiția ca Ordinul să nu fi fost corelat în conformitate conform prezentului articol până la momentul înregistrării modificării.
11. Ulterior încheierii unei Tranzacții, aceasta nu mai poate fi anulată.
12. **Contractele rezultate pe PI-NC**
13. Corelarea unui Ordin în conformitate cu dispozițiile prezentului Capitol III dă naștere unei Tranzacții în conformitate cu Procedura Generală.
14. Notificarea Tranzacției către Contraparte creează un Contract obligatoriu în conformitate cu Procedura Generală.
15. Prețul pentru un Contract rezultat pe PI-NC este prețul aplicabil determinat conform corelării Ofertelor care îndeplinesc condițiile de corelare.
16. **Publicarea informațiilor**
17. **Furnizarea informațiilor către fiecare Participant**
18. Rezultatele PI-NC puse la dispoziția unui Participant includ:
	* + - 1. prețul și cantitatea totală pentru fiecare Contract la care este parte; și
				2. cantitățile de cumpărare și de vânzare aferente contractelor la care este parte.
19. **Transparență**
20. Sistemul de tranzacționare va asigura transparența pe parcursul sesiunilor de tranzacționare.
21. BRM va publica pe site-ul BRM datele prevăzute în Anexa 2 la prezentele Reguli.
22. **Reguli de rezervă**
23. **Reguli de rezervă pentru PI-NC**
24. În caz de decuplare a mecanismului de cuplare unică, tranzacționarea pe PI-NC se poate realiza la nivel local.
25. BRM va depune toate eforturile rezonabile pentru a furniza rezultatele PI-NC desfășurate local în conformitate cu calendarul obișnuit din Anexa 1.

**REGULI OPERAȚIONALE APLICABILE PI-IDA**

1. **Introducere**
2. **Dispoziții generale**
3. **Scop și context**
4. Prezentele Reguli Operaționale („**Regulile**”) detaliză modalitățile de tranzacționare pe PI-IDA.
5. Aceste Reguli sunt elaborate în temeiul Capitolului I, art. 1.1. (2) din Procedura Pieței Intrazilnice de energie electrică cu respectarea mecanismului de cuplare prin preț a piețelor (PI) („**Procedura Generală**”). Acestea sunt obligatorii pentru BRM și pentru fiecare Participant și sunt aplicabile în conformitate cu Convenția de Participare și cu Procedura Generală.
6. În prezentele Reguli, cuvintele, expresiile, acronimele și abrevierile cu majuscule au înțelesul care le este dat în Procedura Generală, cu excepția cazului în care contextul impune altfel.
7. **Aspecte operaționale**
8. **Orarul de funcționare**
9. Tranzactionarea pe piața PI-IDA se realizează după orarul de funcționare prevăzut în Anexa 1 la prezentele Reguli, în trei sesiuni, respectiv IDA1, IDA2 și IDA3.
10. **Limite de tranzacționare**
11. Limita de tranzacționare este o valoare monetară până la care un Participant poate tranzacționa pe o anumită perioadă.
12. Limita de tranzacționare pentru fiecare Participant este stabilită (și poate fi actualizată) în conformitate cu prevederile Procedurii de Clearing.
13. Limita de tranzacționare este gestionată în cadrul Sistemului de tranzacționare având în vedere garanțiile depuse de un Participant pentru piețele PI și PZU, respectiv activitatea de tranzacționare de pe aceste piețe cumulat.
14. **Formularul de ordine**
15. Ordinele de pe PI-IDA sunt transmise utilizând formularul de ordine standard al BRM și sunt transmise BRM prin intermediul Sistemului de tranzacționare. Formularul de Ordin trebuie completat în mod corespunzător pentru a fi luat în considerare la Licitația intrazilnică de pe PI-IDA. În cazul în care formularul de Ordin nu este completat corespunzător, acesta nu va fi luat în considerare, iar raportul de preț primit de Participant de la BRM va stipula că nu s-a încheiat nicio Tranzacție.
16. Participanții sunt responsabili să verifice fără întârziere dacă Ordinele transmise sunt completate corespunzător, corecte și valabile.
17. Fiecare Participant este responsabil pentru asigurarea acurateței ordinelor sale, așa cum sunt introduse în Registrul de Ordine, inclusiv atunci cand se utilitează Tranzacționarea algoritmică.
18. Fiecare Participant este responsabil să se asigure că ordinele pe care le transmite (și orice modificări ale acestora) și care sunt primite de BRM sunt corecte și valabile, inclusiv în situațiile în care s-a constatat că este necesară administrarea manuală a ordinelor de către BRM.
19. BRM va respinge Ordinele care nu sunt conforme cu cerințele Procedurii Generale sau ale prezentelor Reguli.
20. **Înregistrarea Ordinelor**
21. Toate Ordinele, sub rezerva prezentei secțiuni 2.3, sunt obligatorii. Toate ordinele care sunt în conformitate cu condițiile stabilite în prezentul Regulament al PI-IDA și în Procedura Generală sunt disponibile pentru acceptare.
22. Ordinele trebuie înregistrate folosind tipurile de ordine specificate în secțiunea 3 de mai jos. Fiecare Ordin trebuie să specifice dacă este un Ordin de vânzare sau cumpărare.
23. Limitele de preț ale ordinelor trebuie să se încadreze în permanență în intervalul de preț specificat de BRM.
24. Participantului i se permite să înregistreze Ordine astfel încât suma tuturor Ordinelor înregistrate pe PZU și PI să nu depășească suma (valoarea) Limitei de tranzacționare.
25. Fiecare Ordin pentru fiecare Licitație intrazilnică reprezintă un Ordin individual și independent pentru Intervalul (Intervalele) de livrare la care se referă. Cu excepția cazurilor prevăzute în mod specific de tipul de Ordin utilizat, cum ar fi Ordinele de bloc legate, fiecare Ordin reprezintă o ofertă individuală de cumpărare sau de vânzare, independentă de orice alte Ordine transmise de către sau în numele fiecărui Participant la aceeași Licitație intrazilnică în cursul Intervalului (Intervalelor) de livrare respective.
26. Fiecare Licitație intrazilnică se referă întotdeauna la ziua următoare începând cu ora 00:00 CET, cu excepția IDA3 care se referă la aceeași zi începând cu ora 12:00 CET. Ordinele pot fi înregistrate din momentul în care acestea sunt puse la dispoziție pentru tranzacționare de către BRM și până la închiderea porții.
27. BRM poate, la propria sa discreție, dar nu are obligația de a contacta Participanții prin telefon sau e-mail și de a le oferi Participanților posibilitatea de a transmite și/sau corecta un Ordin în cazul în care BRM are motive să considere că un Ordin transmis de Participant este eronat sau că Participantul a omis în mod eronat să transmită un Ordin. BRM nu va fi în niciun caz răspunzătoare pentru erorile comise de Participanți în transmiterea Ordinelor, indiferent dacă BRM a intervenit conform prevederilor prezentei secțiuni 2.3.
28. **Intervalul de preț**
29. Pentru o Licitație intrazilnică, BRM stabilește un interval de preț în care trebuie să se încadreze toate prețurile Ordinelor pe PI-IDA pentru Licitația intrazilnică respectivă.
30. BRM poate modifica intervalul de preț stabilit cu un preaviz de cel puțin patru (4) zile. În cazul unei modificări a intervalului de preț pentru orice Licitație intrazilnică după deschiderea înregistrării Ordinelor pentru licitația intrazilnică respectivă, toate Ordinele transmise înainte de această modificare vor fi șterse automat. BRM nu este răspunzătoare pentru niciun cost sau cheltuială suportate direct sau indirect de Participanți din cauza modificării intervalului de preț.
31. Prețurile pentru ordine trebuie să fie exprimate în EUR.
32. **Închiderea porții**
33. Până cel târziu la închiderea porții în fiecare zi, Participantul trebuie să transmită Ordinele sale.
34. Ordinele primite după închiderea porții nu vor fi înregistrate în Sistemul de tranzacționare. Pentru evitarea oricărui dubiu, această sancțiune se aplică și Ordinelor primite după închiderea porții din motive de forță majoră sau de eșec al comunicării și indiferent dacă Participantul este sau nu în orice întârziere.
35. Participanții care întâmpină dificultăți tehnice la transmiterea Ordinelor către BRM trebuie să informeze imediat BRM cu privire la acest lucru.
36. **Modificări ale ordinelor**
37. Ordinele care au fost transmise sunt anulate dacă Participantul transmite un nou Ordin care acoperă același Interval de livrare. În cazul mai multor Ordine transmise de același Participant pentru aceeași Perioadă de livrare, ultima modificare a Ordinului primit de BRM va fi întotdeauna singurul Ordin considerat valabil.
38. Participanții sunt responsabili să verifice dacă ordinele (și orice modificări ale acestora) transmise și primite de BRM sunt corecte și valide și sunt introduse corect în Sistemul de tranzacționare.
39. **PROCEDURA DE TRANZACȚIONARE PE PI-IDA**
40. **Etapele procesului de tranzacționare**
41. Procesul de tranzacţionare pe PI-IDA cuprinde următoarele etape:

(a) etapa de precuplare;

(b) etapa de cuplare;

(c) etapa postcuplare.

*Etapa de precuplare*

1. În etapa de precuplare, BRM deschide Registrul de Ordine în vederea primirii/modificării Ordinelor.
2. BRM publică pe site-ul propriu informaţiile privind capacitatea disponibilă de interconexiune cu pieţele cuplate.
3. Participanţii la PI-IDA introduc/modifică Ordine de vânzare sau de cumpărare a energiei electrice conform prevederilor Secțiunii 2.7.
4. Registrul de Ordine se închide conform art. 2.6 din prezentele Reguli.
5. După închiderea Registrului de Ordine, BRM realizează curbele agregate de vânzare şi cumpărare anonimizate pe baza Ordinelor de 15 minute colectate de la Participanţi şi le transmite, alături de Ordinele bloc în vederea aplicării Algoritmului. Toate Ordinele sunt anonimizate în prealabil transmiterii acestora.

*Etapa de cuplare*

1. Corelarea ofertelor se realizează zilnic conform Algoritmului conform procedurilor specifice SDIC.
2. Rezultatele furnizate de Algoritm sunt următoarele:

(a) poziţia netă a fiecărei zone de ofertare;

(b) preţul de închidere din fiecare zonă de ofertare;

(c) cantitățile executate pentru fiecare ofertă bloc;

(d) fluxurile de energie transfrontaliere rezultate din tranzacţiile pe PI-IDA.

1. BRM alocă per Participant rezultatele furnizate de Algoritm.â
2. BRM publică rezultatele finale ale cuplării: preţuri de închidere, volume tranzacţionate, statistici, grafice și curbe agregate de preț.

*Etapa de postcuplare*

1. BRM pune la dispoziţia fiecărui Participant la PI-IDA, inclusiv OTS în calitate de participant implicit, informaţiile proprii privind tranzacţiile, sub forma confirmărilor de tranzacţie şi a notelor de decontare conform Procedurii de Clearing.
2. Confirmarea tranzacţiilor este pusă la dispoziţie de BRM Participanţilor la după ora de închidere a porții pentru licitația IDA3 și conţine preţul şi cantitatea determinate de Algoritm pentru fiecare Interval de tranzacționare şi sinteza tranzacţiilor pentru ofertele bloc.
3. BRM stabileşte notificări fizice corespunzătoare schimburilor bloc aferente tranzacţiilor pe PI-IDA la nivel de PRE de care aparţin respectivii Participanţi la PI-IDA. Notificările fizice se transmit în mod agregat dupa fiecare sesiune de licitatie IDA (notificarea pentru fiecare dintre IDA2 și IDA3 va conține și contine poziția netă agregată rezultată din sesiunea, respectiv sesiunile de licitație anterioare pentru fiecare Interval de livrare.
4. Tranzacţiile între BRM şi OTS în calitatede agent de transfer care rezultă din cuplarea pieţelor sunt notificate ca schimburi bloc între PRE-BRM şi PRE-ul înregistrat de OTS special pentru tranzacţiile realizate în calitate de participant implicit la PI-IDA şi agent de transfer.
5. **Tipuri de ordine**
6. **Ordine de 15 minute**
7. Ordinele de 15 minute reprezintă declarația Participantului privind intenția sa de a cumpăra sau de a vinde un anumit volum de energie în cadrul unei Licitații intrazilnice la un anumit preț într-un anumit Interval de livrare din ziua de livrare aplicabilă.
8. În fiecare Ordin, Participantul transmite un set de specificații privind prețul Ordinului și volumul de energie pentru Intervalul de livrare aplicabil, începând cu volumul de energie la limita inferioară a prețului Ordinului și terminând cu volumul de energie la limita superioară a prețului Ordinului. Pot fi specificate trepte de preț suplimentare, astfel cum se prevede în specificațiile produselor.
9. Volumul de energie indicat într-un Ordin de vânzare (bid) trebuie să fie constant sau să crească odată cu creșterea prețurilor de Ordin. Volumul de energie indicat într-un ordin de cumpărare (ask) trebuie să fie constant sau să scadă odată cu creșterea prețurilor de Ordin.
10. Pentru a crea o curbă a Ordinului, BRM va interpola, la primirea unui Ordin, valorile dintre fiecare pas de preț din Ordin prin interpolare liniară, iar Ordinul va fi considerat a se aplica fiecărei valori interpolate de pe curba Ordinului rezultată.
11. **Ordine bloc**
12. Fiecare Ordin bloc trebuie să includă detalii privind limita de preț a Ordinului bloc, volumul și ora de începere și de oprire pentru produsele bloc. Volumul de energie poate fi diferit în fiecare Interval de livrare a blocului.
13. Fiecare Ordin bloc legat trebuie să specifice ordinea de prioritate dintre blocurile incluse în respectivul Ordin bloc legat. BRM poate, la discreția sa absolută, să specifice numărul maxim de niveluri de prioritate permise în ceea ce privește orice Ordin bloc legat și numărul maxim de Ordine bloc permise la fiecare nivel de prioritate. Numărul maxim de niveluri de prioritate și de Ordine de bloc permise poate fi modificat de BRM în orice moment înainte de închiderea Licitației intrazilnică, cu un preaviz scris de cel puțin o (1) zi.
14. **Corelarea**
15. **Corelarea ordinelor și calculul prețului și a volumului PI-IDA**
16. Toate Ordinele transmise pentru fiecare Interval de livrare vor fi considerate ca un punct pe o curbă a Ordinelor pentru cumpărare și, respectiv, pentru vânzare, unde fiecare curbă a Ordinelor este creată prin interpolarea de linii drepte între Ordinele de pe curbă. Punctul de intersecție dintre curbele agregate ale Ordinelor pentru cumpărare și, respectiv, pentru vânzare stabilește prețul de piață al Licitațiilor intrazilnice și volumul de energie pentru Licitația intrazilnică respectivă pentru Intervalul de livrare respectiv.
17. Orice dezechilibru între Ordinele pentru cumpărare și, respectiv, pentru vânzare totale cauzat de rotunjirea volumelor pentru fiecare Participant la calcularea prețului pieței pentru Licitațiile intrazilnice va fi împărțit între Participanții ale căror Ordine sunt acceptate pentru Intervalul de livrare relevant.
18. Toate Tranzacțiile pe piața Licitațiilor intrazilnice referitoare la un Interval de livrare vor fi efectuate la prețul PI-IDA aplicabil pentru Intervalul de livrare respectiv.
19. **Corelarea Ordinelor bloc**
20. Ordinele bloc sunt activate dacă îndeplinesc criteriile de mai jos:
21. Un Ordin bloc de vânzare se corelează numai dacă prețul mediu al PI-IDA pentru Intervalele de livrare incluse în Ordinul bloc este egal sau mai mare decât prețul de Ordin specificat în Ordinul bloc. Un Ordin bloc pentru cumpărare se corelează dacă prețul mediu al PI-IDA pentru Intervalele de livrare incluse în Ordinul bloc este egal cu sau mai mic decât prețul Ordinului specificat în Ordinul bloc. Algoritmul alege o combinație de Ordine bloc care maximizează bunăstarea socială. Ordinul bloc poate determina o scădere a bunăstării sociale totale, indiferent de prețurile obținute. De exemplu, un Ordin bloc cu un preț mediu acceptabil în raport cu prețurile orare de pe piață nu este acceptat (așa-numitul Ordin bloc respins în mod paradoxal). În cazul în care volumul de energie din fiecare perioadă a Ordinului bloc diferă, prețul mediu ponderat în funcție de volum al Ordinului bloc va determina dacă Ordinul bloc este sau nu corelat.
22. În ceea ce privește Ordinele bloc legate, se aplică regulile normale de corelare a ordinelor bloc din secțiunea 3.2 (1) (a) se aplică, cu condiția ca:
23. Orice Ordin bloc care nu are cea mai mare prioritate în cadrul blocului său legat va fi corelat numai dacă toate Ordinele bloc cu prioritate mai mare din cadrul blocului legat respectiv au fost deja corelate;
24. Un Ordin bloc care nu se corelează altfel în conformitate cu secțiunea 3.2 (1) (a) poate fi totuși corelat ca parte a unui Ordin bloc legat dacă corelarea unui astfel de Ordin bloc, împreună cu alte Ordine bloc la niveluri de prioritate inferioare ale Ordinului bloc legat, nu conduce la o pierdere globală pentru Participantul care a înregistrat un astfel de Ordin bloc legat.
25. **Procedura în caz de necorelare**
26. În cazul necorelării curbelor cererii și ofertei pe PI-IDA, Sistemul de tranzacționare va reduce curba cererii sau a ofertei, în funcție de existența unei oferte excesive sau insuficiente în zona respectivă. Reducerea totală este împărțită între toți Participanții ale căror Ordine au fost luate în considerare la crearea curbelor cererii și ofertei, proporțional, pe baza intenției lor de vânzare sau cumpărare la prețul minim sau maxim.
27. **RAPOARTE**
28. **Publicarea informațiilor**
29. Atunci când Licitația intrazilnică a fost finalizată, se va efectua publicarea prețurilor PI-IDA și a volumelor de energie corespunzătoare în cadrul PI-IDA.
30. BRM va informa fiecare Participant cu privire la poziția sa de cumpărare/vânzare realizată într-un raport de tranzacționare.
31. **ÎNTÂRZIERE, ANULARE ȘI NECONFORMITATE A LICITAȚIEI**
32. **Întârzierea licitației**
33. Dacă Licitația este întârziată sau nu poate fi efectuată conform programului normal, BRM va informa toți Participanții prin intermediul unui mesaj operațional până în momentul în care licitația relevantă este finalizată cu succes sau este considerată eșuată în conformitate cu secțiunea 5.2.
34. **Eșuarea și anularea licitației**
35. Dacă, înainte sau după ora de începere a Licitației, survine o situație în care BRM, din motive independente de voința sa, este împiedicată să desfășoare Licitația sau să finalizeze Licitația la ora de încheiere a Licitației (astfel cum este acesta modificată de orice întârzieri conform secțiunii 5.1), BRM poate, la propria discreție, să anuleze cu efect imediat Licitația afectată și toate Ordinele asociate transmise prin intermediul Sistemului de tranzacționare și să raporteze volume tranzacționate zero.
36. În ceea ce privește licitațiile intrazilnice SIDC:
37. În cazul în care orice OPEED participant la licitațiile intrazilnice SIDC întâmpină probleme legate de datele de rețea sau de registrul său de ordine, BRM va decupla automat licitația intrazilnică SIDC, care va fi considerată anulată pentru toți Participanții BRM. Nu se va efectua nicio licitație locală.
38. Nu va exista alocare de capacitate între zone de ofertare la granițele deconectate până la finalizarea sesiunii relevante de licitație intrazilnică SIDC sau până la anularea acesteia și, în consecință, nu va exista tranzacționare intrazilnică la aceste granițe.
39. BRM va informa toți participanții cu privire la anulare prin publicarea unui mesaj operațional. BRM va informa toți Participanții cu privire la anulare prin publicarea unui mesaj operațional.
40. **Necorelare**
41. BRM nu va avea obligația de a corela niciun Ordin, dacă, de exemplu, dar fără limitare, se produce unul dintre următoarele scenarii:
42. Ordinele nu pot fi corelate deoarece nu au fost transmise în mod valabil Ordine corespunzătoare pentru același Interval de livrare la Licitația respectivă. Ordinele bloc nu pot fi corelate dacă nu există contraordinele care corespund tuturor Intervalelor de livrare incluse în Ordinul bloc.
43. Ordinele nu pot fi corelate din cauza ofertelor care depășesc volumul ofertei la orice limită maximă de preț aplicabilă sau a ofertelor care depășesc volumul cererii la orice limită minimă de preț aplicabilă.

**Anexa 1 – Specificațiile Produselor**

**INTRODUCERE**

1. **Generalități**

Prezentele specificații privind produsele aferente PI fac parte integrată și se aplică împreună cu regulile de tranzacționare prezentate în „Procedura Pieței Intrazilnice de energie electrică cu respectarea mecanismului de cuplare prin preț a piețelor (PI)”, în întregime și împreună cu alte reguli și reglementări prevăzute în Procedura de Clearing și Convenția de Participare, după caz.

1. **Referințe temporale**

Trimiterile la momente orare în timp se referă strict la ora în regim CET și, dacă nu se specifică altfel, timpul este indicat în formatul de 24 de ore. Trimiterile la date se referă la zile calendaristice, dacă nu se specifică altfel.

Schimbarea orei în primăvară:

* + În ziua de schimbare a orei din martie (începutul orei de vară), ziua de livrare va avea doar 23 de ore, astfel încât ora de ceas cuprinsă între 02:00 și 03:00 nu va exista în ziua respectivă.

Schimbarea orei în toamnă:
- În ziua de schimbare a orei din octombrie (sfârșitul orei de vară), ziua de livrare va avea 25 de ore, iar cele două ore dintre orele 02:00 și 03:00 vor fi tratate ca două ore diferite, cu produse distincte.

1. **Decontarea**

Decontarea si facturarea se fac conform Procedurii de Clearing, Acordului pentru PRESTĂRI SERVICII DE CONTRAPARTE PENTRU PZU ȘI PI, respectiv Condiții speciale aplicabile pentru Piaţa pentru Ziua Următoare și Piața Intrazilnică de energie electrică cu respectarea mecanismului de cuplare prin preț a piețelor.

**PIAȚA INTRAZILNICĂ PI-NC**

1. **Generalități**
* **Tip tranzacționare**: Tranzacționare continuă în timpul orelor de tranzacționare.
* **Program tranzactionare**: Continuu, în fiecare zi.
* **Moneda**: Moneda de tranzacționare este Euro. Prețurile sunt în Euro, Ordinele sunt transmise în EUR/MWh.
* **Cantitatea maximă de tranzacționare**: 999 MW
* **Cantitatea minimă de tranzacționare**: 0,1 MW
* **Preț minim/Preț maxim**: -9999,00 / 9999,00
* **Pas de cotare pentru cantitate**: 0,1 MW
* **Pas de cotare pentru preț**: 0,01 EUR/MWh
1. **Produsele tranzacționate pe Piața Intrazilnică**

Participanții la tranzacționare pe Piața Intrazilnică pot încheia tranzacții pentru produse pe termen scurt cu termen de livrare de 1 (o) oră și/sau 15 minute.

1. **Codurile contractelor de Piață Intrazilnică**

Următoarele coduri de contract sunt utilizate pentru a identifica produsele de pe PI în cadrul Sistemului de Tranzacționare :

|  |  |  |  |
| --- | --- | --- | --- |
| Tip Produs | Prefix (fix) | Sufix (variabil) | Exemplu |
| 1 oră | PH- | yyyymmdd-ph | *PH-20240523-10* = Ora 10 din 23 Mai, anul 2024 |
| 1 sfert de oră | QH- | yyyymmdd-pq | *QH-20240927-49 =* Al 49-lea sfert de ora din 27 Sept 2024 |

|  |  |  |
| --- | --- | --- |
| **Sufix (variabil)** | **Explicație** | **Interval** |
| yyyy | Anul (4 cifre) | Anul curent sau anul următor |
| mm | Luna anului (2 cifre) | 01 - 12 |
| dd | Ziua lunii (2 cifre) | 01 - 31 |
| PH | Ora zilei (2 cifre) | 01 - 24 |
| QH | Sfertul de oră al zilei (2 cifre) | 01-96  |

1. **Tipurile de ordine permise pe Piața Intrazilnică**

Sistemul de Tranzac**ț**ionare al BRM admite spre execuție pe Piața Intrazilnică următoarele tipuri de ordine:

1. **Limită**
	1. Ordin Limită
	2. Ordin Limită cu condiție **FoK**
	3. Ordin Limită cu condiție **IoC**
2. **Iceberg**
3. **Block**
4. **Basket**

**Ordinul Limită**: Un ordin limită este un ordin de cumpărare sau de vânzare cu o limită de preț specificată, în care ordinele de cumpărare pot fi executate la prețul limită sau mai mic, iar ordinele de vânzare pot fi executate la prețul limită sau mai mare. Ordinele limită pot fi executate parțial.

**Ordin Limită cu condiție FoK (Fill or Kill):** ordin de tip limită dar care trebuie sa fie imediat executat pentru întregul volum. Daca nu este posibilă execuția integrală, ordinul respectiv este respins.

**Ordin Limită cu condiție IoC (Immediate Or Cancel):** ordin de tip limită care trebuie executat imediat, indiferent dacă poate fi executat integral sau doar parțial. Ordinul este executat complet sau parțial, cantitatea neexecutatăa fiind implicit eliminată din registrul de ordine disponibile la tranzacționare.

**Ordin Iceberg (IBO) :** ordin de tip limită, lansat cu scopul de a afișa parțial dimensiunea integrală  a ordinului. Ordinul este împărțit în cantități vizibile mai mici, cantitatea vizibilă fiind denumită Clip. Primul clip este afișat în registrul de ordine, iar clipurile următoare vor fi diponibile la tranzacționare pe măsura execuției fiecărui clip anterior tranzacționat integral. Clipurile noi primesc o nouă marcă de timp prin reînregistrarea ordinului în lista ordinelor, în cadrul aceluiași nivel de preț; Dimensiunea minimă a Clipului este de 5 MW.

**Ordin Block** : ordin de tip limită ce constă în combinarea a până la 24 de produse orare consecutive. Ordinul este de tip totul sau nimic, execuția fiind integrală pentru toate intervalele orare incluse sau deloc, caz în care ordinul rămâne neexecutat până  la expirare.

**Ordin Basket**: o listă de ordine de tip limită, ce constă în combinarea a până la 100 de ordine de tip limită, ce poate fi introdus prin interfața de utilizator.

**Ordin linked Basket**: o listă de ordine de tip limită, ce constă în combinarea a până la 100 ordine de tip limită cu condiție de executie FOK, ce sunt condiționate între ele și trebuie executate simultan la introducerea în registrul de ordine. Ordinul de tip linked basket poate fi introdus de către utilizatorii API, aplicații dedicate de tranzacționare algoritmică disponibile participanților.

1. **Program de tranzacționare**

Produsele pe Piata Intrazilnică pot fi tranzacționate conform programului următor :

|  |
| --- |
| Programul de tranzactionare pe Piața Intrazilnică (în ore CET) |
| Tip de produs | Începutul tranzacționării | Sfârșitul tranzacționării | Exemple |
| Instrument | Începutul tranzacționării | Sfârșitul tranzacționării |
| Produs Orar | 15:00 în D-1  | T-60 minute | PH-20240520-10 | 19 Mai 2024 ora 15 | 20 Mai 2024 ora 8 CET |
| Produs Sfert de oră | 15:00 în D-1  | T-60 minute | QH-20240927-49 | 26 Sept 2024 ora 15 | 27 Sept 2024 ora 11 CET |

unde,

D = ziua în care are loc livrarea în ore CET

T = începutul livrării pentru un produs în ore CET

D-1 = ziua anterioară perioadei de livrare în ore CET

**PIAȚA INTRAZILNICĂ PI-IDA**

1.Generalități

* Tip Tranzactionare: 3 licitatii IDA pentru o zi de livrare, IDA 1 si IDA 2 in ziua D-1, iar IDA 3 in ziua D
* Metoda de ofertare: Depunerea continuă a ordinelor până la închiderea porții, urmată de executarea ordinelor care se califică folosind metoda licitației stabilită în regulile de tranzacționare pentru produsele IDA.
* Ore de tranzacționare:
* IDA1: Următoarele 24 de ore începând cu ora 00:00 CET.
* IDA2: Următoarele 24 de ore începând cu ora 00:00 CET.
* IDA 3: Ultimele 12 de ore ale zilei de livrare (12-24 CET)
* Închiderea porții:
	+ IDA1: 15:00 CET in ziua D-1
	+ IDA2: 22:00 CET in ziua D-1
	+ IDA3: 10 CET in ziua D
* Pasul de cantitate pentru oferte: 0,1 MW
* Pasul de preț pentru oferte: 0,01 EUR/MWh
* Ofertele de pret se transmit în moneda EUR.
* Tipuri de ordine: ordine curve, ordine bloc – pe intervale de 15 minute
* Limita de volum maximă a ordinelor: 99,999.00 MWh
* Limita de volum minimă a ordinelor: - 99,999.00 MWh
* Limita de volum maximă a ordinelor bloc: 900 MWh
* Limita de volum minimă a ordinelor bloc: - 900 MWh
* Numărul minim de intervale consecutive în ordinele în bloc: 1 interval
* Numărul maxim de ordine în bloc: 100 per portofoliu al Participantului
* Ordine în bloc legate: Legătura de blocuri este limitată la 6 ordine bloc per nivel, 7 niveluri si maximum 13 ordine bloc legate in total
* Ordine bloc de tip spread: Maxim 3 perechi de ordine spread per portofoliu. Un ordin de tip spread este format din un ordin de cumparare si vanzare legate.
* Limita minimă a prețului Ordinului: -9999,00 EUR/MWh
* Limita maximă a prețului Ordinului: 9999,00/EUR/MWh/
* **2. Decontarea financiara a tranzactiilor**
* **Se realizeaza**: in acord cu Procedura de Clearing pe Piața Intrazilnică de Energie Electrică a Bursei Române de Mărfuri S.A. în calitate de Contraparte Centrală

# 3.Codificarea contractelor pe PI-IDA

|  |  |  |
| --- | --- | --- |
| Tip  | Prefix  | Exemplu  |
| 15 min  | BRM\_IDA\_1 | BRM\_IDA\_1-20250709-01-QH An 2025, Iulie 9, 00:00-00:15 CET - QH |

|  |  |  |
| --- | --- | --- |
| Tip  | Prefix  | Exemplu  |
| 15 min  | BRM\_IDA\_2 | BRM\_IDA\_2-20250709-01-QH An 2025, Iulie 9, 00:00-00:15 CET - QH |

|  |  |  |
| --- | --- | --- |
| Tip  | Prefix  | Exemplu  |
| 15 min  | BRM\_IDA\_3 | BRM\_IDA\_3-20250709-01-QH An 2025, Iulie 09, 12:00-12:15 CET - QH |

|  |  |  |
| --- | --- | --- |
| **Variabile** | **Explicație**  | **Interval**  |
| dd  | Ziua lunii (două cifre)  | 01 - 31  |
| mm  | Luna anului (două cifre)  | 01 - 12  |
| yyyy  | Anul (patru cifre)  | Anul curent (anul următor)  |
| nn  | Ora ceasului  |  |
| 00:00 - 24:00  |  |

# 4 Orele de tranzacționare pe PI-IDA

Contractele tranzacționabile vor fi deschise în mod normal pentru introducerea ordine pe PI-IDA cu maxim 60 zile înainte de licitatie.

**Anexa 2 – Publicarea datelor**

Pentru tranzacțiile încheiate în cadrul PI-NC, BRM publică zilnic, pe pagina proprie de internet cel puțin următoarele informații:

1. Lista tranzacțiilor încheiate pe PI în format anonimizat cu precizarea sensului, volumului și a prețului defalcat pe produsele disponibile la tranzacționare, inclusiv a tranzacțiilor de tip block, după închiderea fiecărei zi de livrare;
2. Statistica pentru fiecare produs oră/sfert de oră tranzacționat în cadrul zilei de livrare curente și pentru ziua de livrare disponibilă la tranzacționare, cu precizarea prețurilor minime șsi maxime, mediei ponderate, ultimului preț de tranzacționare și a volumelor de cumpărare/vânzare. Statistica se actualizează în cel mai scurt posibil după încheierea unei tranzacții;
3. Evoluții grafice ale prețurilor de tranzacționare curente.

Pentru tranzacțiile încheiate în cadrul PI-IDA, BRM publică zilnic, pe pagina proprie de internet cel puțin următoarele informații:

1. Statistica pentru fiecare produs tranzacționat în cadrul zilei de livrare cu precizarea prețurilor de inchidere, volumelor de cumpărare/vânzare. Statistica se actualizează în cel mai scurt posibil după încheierea licitatiilor zilnice.
2. Evoluții grafice ale prețurilor de tranzacționare curente pe parcursul zilei de livrare.
3. Curbe agregate de preț la nivel de produs orar.

Informatiile de mai sus se actualizează în cel mai scurt posibil după încheierea licitatiei intrazilnice.